Apstiprinu: \_\_\_\_\_\_\_\_\_\_\_

LŠF Medību šaušanas sekcijas vadītājs Vilnis Jaunzems

**NOLIKUMS**

**2024.gada Latvijas Republikas atklātās šaušanas sacensības**

**Latvijas Čempionāts šaušanā pa „skrejošu mežacūku” 50m (SK50/SK50LR)**

**Latvijas Čempionāts šaušanā pa stāvošu mērķi 35m (ST35/ST35LR)**

**Latvijas Čempionāts šaušanā pa stāvošu mērķi 100m (ST100/ST100LR)**

**2024.gada 1.jūnijā**

1. **Sacensību vieta** – Mārkulīču šautuvē, Straupes pagastā, Cēsu novadā, autoceļa Inčukalns-Valmiera 27.kilometrā
2. **Sacensību vadība** – sacensības organizē LŠF medību šaušanas sekcija, sporta klubs “Mārkulīči”.
3. **Sacensību mērķis** ir noskaidrot labākos sporta šāvējus.
4. **Dalībnieku pieteikšanās** – līdz sacensību sākumam; elektroniski mājas lapā www.sasa.lv
5. **Sacensību sākums** – plkst. 9.00
6. **Sacensībās piedalās** – individuālie dalībnieki un komandas; komandā visi dalībnieki nedrīkst būt no meistaru grupas, vismaz 1 dalībniekam jābūt no mednieku vai junioru grupas – kas jānorāda komandas pieteikumā.
7. **SK50, ST35, ST100** sacensībās vienāduindividuālo rezultātu gadījumā, lai noteiktu dalībniekus, kas iekļuvuši finālā, kā arī Meistaru grupā godalgoto vietu ieguvējus, tiek veikta 2 šāvienu pāršaude.

**Šaušana pa „skrejošu mežacūku” 50m (SK -50/SK-50LR)**

1. **Sacensību shēma** – individuālajiem dalībniekiem 3 pamatsērijas, kuras šauj vienā maiņā, + 1 sērija 8 labākajiem finālā.
2. **Komandu vērtējumā** tiek vērtētas komandas 3 dalībnieku sastāvā.
3. **Vērtēšana un apbalvošana** –
	1. individuālajā konkurencē ar medaļām un diplomiem apbalvo 1.-3. vietu ieguvējus Meistaru un Mednieku grupās;
	2. komandu konkurencē ar kausiem, medaļām un diplomiem apbalvo 1.-3. vietu ieguvējas, vērtējot visas komandas dalībnieku 3 pamatsēriju punktu kopsummu.
4. **Ieroči, munīcija** – jebkuri vītņustobra ieroči un tēmekļi, kas atļauti Latvijas medību noteikumos. Ieroču kalibrs 222.Remington un lielāks. Nav atļauts izmantot ieročus, kuriem nav noņemtas plecu siksnas. Stobra bremzi izmantot nedrīkst.
5. **Dalības maksa:** SK-50 un SK-50LR - 30 eiro, jauniešiem 15 eiro (ja dalībnieki šauj abas disciplīnas. Ja vienu disciplīnu, tad par katru disciplīnu 20 eiro, jauniešiem 10 eiro).
6. **Piešaude un treniņi** – 31.maijā no plkst.15; šautuves pakalpojuma cena 3 eiro par sēriju.
7. Sacensību vietā savlaicīgi līdz sacensību sākumam dalībnieki ar parakstu apliecina, ka iepazinušies ar sacensību nolikumu un drošības prasībām.
8. Komandu vērtējumā piedalās tikai LŠF kolektīvo biedru (juridisko personu) komandas. Katrs kolektīvais biedrs vienās sacensībās var piedalīties ar vairākām komandām, kuras sastāvu brīvi nosaka no sava biedru vidus. Dalībniekam ir atļauts pāriet citā LŠF kolektīvā biedra komandā ne vairāk kā vienu reizi gada laikā.
9. Ja kādā no vērtējumiem dalībnieku skaits ir bijis mazāks par 4, tad 1.-3. vietu ieguvējus apbalvo ar diplomiem (kausi un medaļas pasniegtas netiek).
10. Visi dalībnieki atrodas vienādos apstākļos un tiem nav tiesības atteikties no rezultātu rādīšanas un paziņošanas.
11. Šaušanas distance ir 50m. Mērķis ir: MV36-6



1. Visiem sacensību dalībniekiem pirms pirmās sērijas ir tiesības veikt 10 imitācijas šāvienus, pirmie šāvēji tos izpilda uz šaušanas līnijas, bet pārējie speciāli ierādītā vietā, netraucējot ieskaites šāvējam.
2. Divus piešaudes šāvienus katrs šāvējs var veikt pirms pirmās sērijas (sērija ir pēc kārtas izdarīti 10 šāvieni pa mērķi).
3. Vienādu individuālo rezultātu gadījumā vietas tiek piešķirtas, vadoties no rezultāta pēdējā sērijā.
Komandu vērtējumā nepilnās komandas vērtē aiz pilnajām. Vienāda rezultāta gadījumā augstāka vieta tiek piešķirta tai komandai, kuras dalībniekam ir augstāka individuālā vieta.
4. Sacensības notiek maiņās pēc grafika, ar 1 h 10 min intervālu. Šaušanas maiņa 8 cilvēku sastāvā, no kuriem 4 šāvēji ir izvēlējušies 1.kreisās puses šaušanas vietu, un 4 šāvēji ir izvēlējušies 2.labās puses šaušanas vietu. Vienlaikus šauj 2 šāvēji, kuri iepriekš pierakstījušies šaušanas maiņā kā pirmie. Atsevišķi katra mērķa palaišanu pēc rezultātu paziņošanas pieprasa 2.šaušanas vietas (labās puses) šāvējs. Kad pirmie divi šāvēji ir beiguši 10 (desmit) šāvienu sēriju, uz šaušanas līniju dodas nākamie divi šāvēji, kuri iepriekš pierakstījušies kā otrie šaušanas maiņā, tā turpinās šaušana, kamēr visi 8 šāvēji ir izpildījuši 1., 2. un 3. sēriju.

Finālā 8 labākie no meistaru grupas šauj 1 sēriju.

1. Šāvējiem uz sacensībām jāierodas vismaz 1 stundu pirms starta, lai parakstītos par drošības noteikumu ievērošanu un veiktu samaksu par dalību sacensībās. Šaušanas stendā dalībniekam jāierodas vismaz 10 minūtes iepriekš, lai sagatavotos vingrinājuma izpildei.
2. Disciplīnā SK-50LR visi dalībnieki šauj ar mazkalibra ieročiem 22LR. Sacensību norise ir tāda pati kā SK-50 disciplīnā, vienīgi šeit nav Mednieku un komandu vērtējuma. Individuālajā konkurencē ar medaļām un diplomiem apbalvo 1.-3. vietu ieguvējus – vīriešu un junioru grupās.

**SK-50/SK-50LR šaušanas grafiks “Mārkulīču” šautuvē**

|  |
| --- |
| **01.06.2024.** |
| **1.šaušanas vieta (kreisā puse)** | **2.šaušanas vieta (labā puse)** |
| Laiks | Vārds, uzvārds | Laiks | Vārds, uzvārds |
| 9:00 |  | 9:00 |  |
|  |  |
|  |  |
|  |  |
| 10:10 |  | 10:10 |  |
|  |  |
|  |  |
|  |  |
| 11:20 |  | 11:20 |  |
|  |  |
|  |  |
|  |  |
| 12:30 |  | 12:30 |  |
|  |  |
|  |  |
|  |  |
| 13:40 |  | 13:40 |  |
|  |  |
|  |  |
|  |  |
| 14:50 |  | 14:50 |  |
|  |  |
|  |  |
|  |  |

**Šaušana pa „stāvošu mērķi” 35m (ST -35/ST-35LR)**

1. **Sacensību shēma** – individuālajiem dalībniekiem 2 pamatsērijas + 1 sērija 8 labākajiem finālā. Vienlaikus no šaušanas līnijas šauj trīs šāvēji. Komandu vērtējumā tiek vērtētas komandas 3 dalībnieku sastāvā.
2. **Vērtēšana un apbalvošana** –
	1. individuālajā konkurencē ar medaļām un diplomiem apbalvo 1.-3. vietu ieguvējus Meistaru, Mednieku un Junioru grupās;
	2. komandu konkurencē ar kausiem, medaļām un diplomiem apbalvo 1.-3. vietu ieguvējas, vērtējot visas komandas dalībnieku 2 pamatsēriju punktu kopsummu.
3. **Ieroči, munīcija** – 12 un mazāka diametra kalibra medību gludstobra ieroči, kuru stobrā nav vītnes.
4. **Dalības maksa:** ST-35 un ST-35LR – 20 eiro, jauniešiem – 10 eiro (ja dalībnieki šauj abas disciplīnas. Ja vienu disciplīnu, tad par katru disciplīnu 15 eiro, jauniešiem 7 eiro.
5. **Piešaude un treniņi** – 31.maijā no plkst.15; šautuves pakalpojuma cena 3 eiro par sēriju.
6. Sacensību vietā savlaicīgi līdz sacensību sākumam dalībnieki ar parakstu apliecina, ka iepazinušies ar sacensību nolikumu un drošības prasībām.
7. Komandu vērtējumā piedalās tikai LŠF kolektīvo biedru (juridisko personu) komandas. Katrs kolektīvais biedrs vienās sacensībās var piedalīties ar vairākām komandām, kuras sastāvu brīvi nosaka no sava biedru vidus. Komandu dalībniekus pirms šaušanas uzsākšanas ieraksta komandu pieteikumā. Dalībniekam ir atļauts pāriet citā LŠF kolektīvā biedra komandā ne vairāk kā vienu reizi gada laikā.
8. Ja kādā no vērtējumiem dalībnieku skaits ir bijis mazāks par 4, tad 1.-3. vietu ieguvējus apbalvo ar diplomiem (kausi un medaļas netiek pasniegti).
9. Mērķis ir apaļais mērķis SC36-5, kas atrodas 35m šaušanas distancē:



1. Komandu vērtējumā nepilnās komandas vērtē aiz pilnajām. Vienāda rezultāta gadījumā augstāka vieta tiek piešķirta tai komandai, kuras dalībniekam ir augstāka individuālā vieta.
2. Pirms vingrinājuma izpildes dalībnieki pierakstās maiņu sarakstā.
3. Disciplīnā ST-35LR visi dalībnieki šauj ar mazkalibra ieročiem 22LR. Sacensību norise ir tāda pati kā ST-35 disciplīnā, vienīgi šeit nav Mednieku un komandu vērtējuma. Individuālajā konkurencē ar medaļām un diplomiem apbalvo 1.-3. vietu ieguvējus – vīriešu un junioru grupās.

**Šaušana pa „stāvošu mērķi” 100m (ST -100/ST-100LR)**

1. **Sacensību shēma** – individuālajiem dalībniekiem 2 pamatsērijas + 1 sērija 8 labākajiem finālā. Vienlaikus no šaušanas līnijas šauj trīs šāvēji. Komandu vērtējumā tiek vērtētas komandas 3 dalībnieku sastāvā.
2. **Vērtēšana un apbalvošana** –
	1. individuālajā konkurencē ar medaļām un diplomiem apbalvo 1.-3. vietu ieguvējus Meistaru un Mednieku grupās;
	2. komandu konkurencē ar kausiem, medaļām un diplomiem apbalvo 1.-3. vietu ieguvējas, vērtējot visas komandas dalībnieku 2 pamatsēriju punktu kopsummu.
3. **Ieroči, munīcija** – vītņustobra ieroči, kuru kalibrs ir .222 Remington (5,68mm) un lielāks.
4. **Dalības maksa:** ST-100 un ST-100LR - 20 eiro, jauniešiem - 10 eiro (ja dalībnieki šauj abas disciplīnas. Ja vienu disciplīnu, tad par katru disciplīnu 15 eiro, jauniešiem 7 eiro).
5. **Piešaude un treniņi** – 31.maijā no plkst.15; šautuves pakalpojuma cena 3 eiro par sēriju.
6. Sacensību vietā savlaicīgi līdz sacensību sākumam dalībnieki ar parakstu apliecina, ka iepazinušies ar sacensību nolikumu un drošības prasībām.
7. Komandu vērtējumā piedalās tikai LŠF kolektīvo biedru (juridisko personu) komandas. Katrs kolektīvais biedrs vienās sacensībās var piedalīties ar vairākām komandām, kuras sastāvu brīvi nosaka no sava biedru vidus. Komandu dalībniekus pirms šaušanas uzsākšanas ieraksta komandu pieteikumā. Dalībniekam ir atļauts pāriet citā LŠF kolektīvā biedra komandā ne vairāk kā vienu reizi gada laikā.
8. Ja kādā no vērtējumiem dalībnieku skaits ir bijis mazāks par 4, tad 1.-3. vietu ieguvējus apbalvo ar diplomiem (kausi un medaļas pasniegtas netiek).
9. Mērķis ir apaļais mērķis SC36-5, kas atrodas 100m šaušanas distancē:





1. Disciplīnā ST-100LR visi dalībnieki šauj ar mazkalibra ieročiem 22LR. Sacensību norise ir tāda pati kā ST-100 disciplīnā, vienīgi šeit nav Mednieku un komandu vērtējuma. Individuālajā konkurencē ar medaļām un diplomiem apbalvo 1.-3. vietu ieguvējus – vīriešu un junioru grupās.

**Papildsacensības “MĀRKULĪČU SUPERMEDNIEKS”**

**Sacensības notiek** starp jebkuriem individuāliem dalībniekiem, vingrinājuma izpildes skaits – neierobežots . Dalības maksa par katru vingrinājuma reizi EUR 2.

**Sacensību norise:** šāvēji sacenšas šaušanā ar gludstobra ieroci un ar patronām, kas lādētas ar 1 lodi, pa statīvos novietotiem šķīvīšiem (ø 11cm) no 35m, 42m un 50m attāluma. Šaušana notiek 7 apakškārtās. Ja mērķim netrāpa ar pirmo šāvienu, ir atļauti papildu šāvieni, kas tiks ņemti vērā pie dalībnieku vietu noteikšanas. Papildu šāvienu skaits – ierobežots. Ja vienā apakškārtā, izmantojot atļautos šāvienus, šķīvītis netiek sašauts, dalībniekam no spēles jāizstājas.

**Vērtēšana un apbalvošana:**Vērtē pēc labākā vingrinājuma punktu summas.
**1.-3.**vietu ieguvēji tiek apbalvoti ar diplomiem un naudas balvām.
Godalgoto vietu vērtējumā vienādu rezultātu gadījumā notiek atkārtota šaušana līdz pirmajai kļūdai no 50m attāluma.

**12. Pusdienas uz vietas piedāvās pavārs un mednieks Artūrs Kulovs.**

**13. Informācija** – [www.sasa.lv](http://www.sasa.lv), tālr. 29363936 (Vilnis Jaunzems).